tomron87/hebrew-wikipedia-sentences-corpus huggingface dataset:
בשנת 2003 התאחדה הלהקה מחדש, כאשר טים אלכסנדר חזר לשורותיה.
בשנת 2010 עזב אלכסנדר את הלהקה בשנית, והוחלף במתופף ג'יי ליין, איתו הלהקה הקליטה את אלבומה הראשון מאז 1999. אלכסנדר שב ללהקה בשנת 2013.
באוקטובר 2024 הודיע אלכסנדר על פרישתו מתחום המוזיקה ומלהקה.
בפברואר 2025 נבחר ג'ון הופמן למתופף החדש של הלהקה, מתוך 6200 מתופפים שהגישו את מועמדותם באודישן פתוחה שערכה הלהקה.
בצילום, פריים הוא מושג המתאר את גבולות התצלום והחיתוכים שלו, ואת מה שהצלם בחר להכניס או לא להכניס לתמונה.
הפריים בצילום מתאר בעיקר את האופן בו הצלם בחר להכניס פרטים לתצלום.
אם ישנם הרבה פרטים צפופים במרחב קטן, תיווצר לצופה בתמונה תחושה של פריים צר, בו לא ניתן לראות הרבה מעבר לנושא התמונה, למשל בצילומי פורטרטים.
אולם הצלם יכול גם "לפתוח את הפריים", להכניס מרחב לתמונה ולהשאיר מקום פתוח, למשל בצילומי נוף.
תוכן הפריים הוא מכלול הפרטים (או הפרט האחד, תלוי בסוג התמונה) הנכללים בתוך גבולות התמונה, כפי שנבחר על ידי הצלם.
מכלול הפרטים המצויים בפריים והמיקום שלהם נקראים קומפוזיציה.
תוכן הפריים מאפשר לצלם יכולת לבחור איזו אווירה התמונה תשדר.
פריים צפוף, כלומר פריים שבו גבולות התמונה חתוכים או קרובים אל הפרטים בתמונה, ייצור תחושה של קרבה רבה וסגירות.
לעומת זאת, פריים "רחב", בו יש מקום ומרחב רב, ייצור תחושה של פתיחות רבה.
לעומת ציור, שבו האמן יכול לעצב לעצמו את צורת המסגרת, בצילום ישנן מספר מצומצם יותר של צורות, ופורמט הצילום הוא לרוב מלבני.
צורות אלו נקראות "Aspect ratio".
בקולנוע ובווידאו, משמעות המושג פריים היא שונה מעט.
וידאו מורכב מרצף של תמונות המוקרנות בקצב מהיר על מנת ליצור תחושה של תנועה; כל אחת מהתמונות המרכיבות את הווידאו נקראת פריים, ורצף של פריימים נקרא שוט.
ככל שיש יותר פריימים לשנייה, מתקבלת תנועה חלקה יותר ולא מקוטעת.
בראשית ימי הקולנוע מקובל היה לצלם 18 פריימים בשנייה (18fps), ולכן הם נראים מקוטעים יותר ויש קפיצות בין תנועה לתנועה.
קצב הפריימים המקובל בצילום פילם הוא 24 פריימים בשנייה (24fps) ובצילום וידאו הוא 25 פריימים בשנייה (25fps).
בצפון אמריקה וביפן מקובל כיום להשתמש בקצב של 30 פריימים בשנייה (30fps).
לאחרונה, גדל השימוש בקצב של 60 פריימים בשנייה (60fps), ומרבית המצלמות והסמארטפונים מאפשרים צילום במהירות זו.
תנועה חלקה - מספר פריימים לשנייה (FPS)
העין האנושית מגיבה באופן שונה לקצב פריימים לשנייה בתנאים שונים.
בתנאים אידיאליים - תמונה בצבע אחיד המופיעה על רקע אחיד - מצליחים להגיב לתמונה בודדת גם אם היא מופיעה אך ורק ל 1/220 של שנייה.
זה מציב את הגבול העליון ליכולת ההפרדה בזמן של העין.
במילים אחרות, וידאו בקצב של 220 פריימים לשנייה יראה תנועה חלקה בכל מצב שהוא.
אך ככל שמהירות שינוי התמונה מפריים לפריים עולה, נדרש המוח לזמן פענוח הולך וגדל.
בנוסף, המוח מגיב אחרת בהתאם למידת הסטרס בו נמצא הצופה, וככל שהסטרס גובר, הרגישות לתנועה מהירה עולה.
לכן, ברוב המקרים קצב של 30 פריימים בשנייה די בו לסצנה רגועה, אך ככל שרמת הסטרס עולה יש צורך בכמות גדולה הרבה יותר של פריימים לשנייה.
ברוב המקרים לא נצליח לראות שיפור בין 60 פריימים לשנייה ל 120. אבל - זה עבור רוב המקרים.
כאמור, בשביל לכסות את כל האפשרויות, כל שיפור בקצב עד 220 פריימים לשנייה ישפיע.
על מנת לצלם וידאו בהילוך איטי (slow motion), על המצלמה לצלם כמות גבוהה של פריימים בשנייה, שלאחר מכן יוצגו לצופה בקצב רגיל.
וידאו בקצב של 240 פריימים לשנייה שיוקרן בקצב של 30 פריימים לשנייה יראה הילוך איטי פי 8. כיום, מרבית המצלמות החדשות מאפשרות צילום של לפחות 240 פריימים בשנייה (240fps), בעוד מצלמות מקצועיות המיועדות למטרה זו, מאפשרות צילום של עד 1,400,000 פריימים בשנייה.
מנגד, צילום וידאו בהילוך מהיר, לדוגמה Time Lapse, דורש צילום של פחות מפריים אחד בשנייה.
בשנת 2015 אוניברסיטת MIT יצרה מצלמה המאפשרת צילום של טריליון פריימים בשנייה, ובכך יצרה בזמנו את המצלמה המהירה בעולם.
מאז יצרו במכון הטכנולוגי של קליפורניה מצלמה מהירה פי 10. שתי המצלמות מהירות כל כך, עד כדי שהן יכולות לקלוט תנועה של פולס לייזר קצר העובר בתווך כלשהו.
פריילעכע קבצנים (עברית: קבצנים עליזים; פולנית: Weseli biedacy) הוא סרט קולנוע בשפת היידיש שהופק בפולין בשנת 1937. בסרט הקולנוע כיכבו, בין היתר, שמעון דז'יגן וישראל שומכר.
שני חברים, נפתלי וקופל המטיילים בחוצות העיירה נתקלים לפתע בשלולית נפט.
הם אינם יודעים שמקורה של השלולית במכל נפט דולף שעבר במקום על גבי עגלה.
הם מתחילים לחלום על הרווחים שיפיקו משדה נפט, הם חוזרים הביתה ומספרים לנשותיהם על התגלית, הם מבקשים מהן שלא יספרו על כך לאיש.
תוך דקות ספורות כל העיירה יודעת על התגלית.
תוכניות מתחילות להירקם לעסק שיצמח מגילוי נפט וכל העיירה נהיית שותפה לעסק.
נמצא בעל הון מקומי הרוצה להשקיע במיזם ותייר אמריקאי הרוצה לזכות בזיכיון להפקת נפט.
אשתו של נפתלי רוצה לשדך את בתם גיטל לתייר האמריקאי, אך נפתלי רוצה לחתן את גיטל לוולוול, בנו של קופל.
גיטל גונבת את תוכניות המיזם ובורחת יחד עם בחיר ליבה, שחקן תיאטרון המבקר בעיירה.
אחרי מרדף מצליחים לאתר את הנמלטים ואת התוכניות בבית משוגעים.
בינתיים מהנדס שהוזמן למדוד את שדה הנפט, גילה כי כל השדה אינו אלא שדה אבנים ואין שם טיפת נפט.
נפתלי וקופל לא מתייאשים ומתכוונים להקים במקום מחצבה, אך בינתיים מצפה להם משפט.
פֿרַייהֵר הוא תואר אצולה במרחב הגרמני, האימפריה הרומית הקדושה ויורשותיה, פרוסיה, סכסוניה, בוואריה, לוקסמבורג, גרמניה, אוסטריה וכו'.
דרגת הפריהר היא השנייה במדרג האצולה, בין "אצולת השירות", מעל לתארים ריטר ואדלר ומתחת לתואר גראף.
הפריהר היא הדרגה הבסיסית שבה מותר לשאת את הכינוי "פון" לפני שם המשפחה.
הדרגה מקבילה בערך לתואר "ברון".
תואר אשתו של הפריהר הוא "פרייפראוּ" (Freifrau) ובנותיו הבלתי-נשואות נקראות "פריין" (Freiin).
הפניה הרשמית לבעל תואר זה היא Herr Baron.
עד מלחמת העולם הראשונה, התואר פֿרַייהֵר היווה חלק משם המשפחה ובא לפני שם המשפחה לאחר השמות הפרטיים, יחד עם התחילית "פון" (von, מילולית: מ-) (ולפעמים "אונד צו", und zu), למשל קרל לודוויג פרייהר פון אונד צו גוטנברג.
עם זאת, בפרוסיה היה נהוג להקדים את התואר לשם הפרטי (למשל: פרייהר הנס פון שוורץ).
לאחר מלחמת העולם הראשונה נאסר השימוש בתואר כתואר אצולה הן בגרמניה והן באוסטריה.
בגרמניה הפך התואר, בהתאם לחוקת רפובליקת ויימאר, לחלק אינטגרלי משם המשפחה, אך ללא משמעות מעבר לכך.
באוסטריה נאסר (עד היום) כל שימוש בתואר והוא הושמט משמות המשפחה שכללו אותו לפני כן (כך למשל פרידריך פרייהר פון שוורץ הפך לפרידריך שוורץ).
שורשי התואר בפיאודליזם וההבדל בינה לבין ברון
במערכת הפיאודלית ניתן התואר ישירות על ידי הריבון למנהל חלקה "חופשית", כלומר בעל זכות אחזקה והנאה מנדל"ן, ללא חובה פיאודלית, תוך אוטונומיה שיפוטית כלפי תושבי החלקה.
חלקתו של הפריהר יכלה להיות כלולה בנחלה גדולה יותר של גראף או הרצוג, אך הפריהר לא חב להם חובה פיאודלית.
חלקת הפריהר הייתה חלק מ"נחלת הכתר".
תואר הברון, שקיים בשפה הגרמנית, יכול להתייחס הן לפרייהר (כך לרוב) או לבעל תואר-ביניים במסגרת המדרג הפיאודלי, שנמוך מגראף (וכפוף לו) כתואר אליו יכלו להתקדם אבירים או בני אצולת השירות, הכפופים לגראף.
כאשר תואר פרייהר ניתן מקיסר האימפריה הרומית הקדושה, נקרא התואר Reichsfreiherr (פרייהר של הרייך).
פרייטאל היא עיר במחוז זקזישה שווייץ-אוסטארצגבירגה שבמדינת סקסוניה שבגרמניה.
העיר שוכנת על גדות נהר הוויסריץ (Weißeritz), במרחק 8 ק"מ מדרום-מערב לדרזדן.
פרייטאל הוקמה ב-1 באוקטובר 1921 כאיחוד של הכפרים דאובן (Deuben), דוהלן (Döhlen) ופוטשאפל (Potschappel).
פרייטאל ממוקמת מדרום-מערב לדרזדן, בתוך אגן דוהלן (Döhlener Becken), שדרכו זורם הוויסריץ מדרום-מערב לצפון-מזרח.
גבעת וינדברג (Windberg), היא נקודת ציון ידועה של העיר המתנשאת לגובה של 100 מטרים מעל העמק.
הנקודה הנמוכה ביותר בעיר היא במקום בו הוויסריץ נכנס לשטח שיפוטה של דרזדן, בגובה של כ-195 מטרים מעל פני הים.
שני יובליו של הוויסריץ, הוייסריץ האדום (Rote Weißeritz) והוויסריץ הפראי (Wilde Weißeritz), מתמזגים בהייסברג (Hainsberg) פרבר של פרייטאל.
בנוסף, מתנקזים לוויסריץ יובלים נוספים.
באזור לא קיימים אגמים טבעיים, אלא אגמים מלאכותיים שנחפרו במאה ה-20.
מבחינה גאולוגית, אגן דוהלן הוא שקע שנוצר בסוף תור הקרבון.
הוא ממוקם בין עמק האלבה לבין הרי הארצגבירגה (Erzgebirge).
ההיסטוריה המתועדת של העיירות מתחילה במסמך הקרוי "מסמך דרזדן" (Dresdner Urkunde), משנת 1206 שבו מפורטים שמותיהם של אנשי אצולה הקרויים פוטשאפל, דהולן ווורגוויץ (Wurgwitz).
העובדה שכל אלה מוזכרים היא צרוף מקרים, שכן פוטשאפל ווורגוויץ התקיימו כבר הרבה קודם לכן, מן הסתם מהמאה ה-9. אזכור נוסף לאדון של פוטשאפל לא קיים עד לשנת 1309, אך אדוני דוהלן מוזכרים ב-1228. שושלת האצולה של פוטשאפל התגלגלה בהמשך ככל הנראה לשושלת סירסן (Sürßen), וחלק מהם עברו ללוזיטיה העילית.
קיימת סבירות שהיו אלה אדוני הטירה (Burggraf) של דוהנה (Dohna), שהיו מעורבים באופן בולט התיישבות ובהרחבה של אחוזותיהם לאזורים של ראבנאו (Rabenau) ודיפולדיסוואלדה (Dippoldiswalde).
האדונים של וורגוויץ, שאחרי תולדותיהם ניתן לעקוב בקלות, יישבו אדמות במצוותו של הבישוף של מייסן.
על פי מסמך דרזדן, אצילים אחרים בשם וורגוויץ, מוזכרים עד למאה ה-15. רוב הפרברים של פרייטאל מוזכרים לראשונה במאה ה-14 או במאה ה-15.
תחילתה של ההיסטוריה המודרנית של פרייטאל של היום קשורה קשר הדוק להיסטוריה של כריית הפחם באגן דהולן, שכיום הוא חלק מפרייטאל.
אזכור נושא כריית הפחם מופיע לראשונה ב-1549.
הנס ביינר מוריץ (Hans Biener Moritz) קיבל זיכיון כריית פחם מהדוכס של סקסוניה.
הפחם התגלה כבר קודם לכן, אך רק כמה איכרים מעטים היו מסוגלים לכרות אותו מתחת לפני האדמה כדי לספק את צורכיהם.
ב-1571 נכרה פחם לראשונה בבורגק (Burgk) ושלוש שנים מאוחר יותר בפוטשאפל.
ב-1743, הועבר זיכיון הכרייה לבעלי הקרקעות וניתנה להם הזכות לכרות באדמות שבבעלותם.
באמצע המאה ה-18, הוקמו כ-30 עסקים לכרייה, אך עקב גודלם הקטן וניסיונם הדל, הם לא הצליחו לעמוד בתחרות.
המצב השתנה עם תחילת תהליך התיעוש.
ממלכת סקסוניה רצתה לקחת את חלקה ברווחים.
בתחילת המאה ה-19 הולאמו כל המכרות וב-1822 כבר היו כל המכרות ממערב לנהר הוויסריץ רכושה של "חברת המכרות המלכותית של סקסוניה (Königlich–Sächsische Steinkohlenwerk Zauckerode).
מעברו האחר של הנהר, מוזגו כמה מכרות תחת בעלותו של קארל פרידריך אוגוסט קרבס (Carl Friedrich August Krebß).
הוא ירש חמישה מכרות ורכש את המכרות הסמוכים להם.
תוך כדי ריכוז בעלויות זה, חלה התפתחות מהירה בטכנולוגיה של תעשיית הכרייה.
השיפור היה כה משמעותי מבחינה כלכלית, כך שהמכרות באזור היו הטובים ביותר מבחינה ארגונית וטכנולוגית בגרמניה במשך כמה עשורים, בערך עד לשנות השבעים של המאה ה-19. חידושים טכנולוגיים רבים הוכנסו, כמו הכברה הרטובה ב-1810 ומנועי הקיטור הראשונים ב-1820.
ב-1823 הוחל בזיקוק קוק מהפחם בבורגק וב-1828 הופק לראשונה גז.
כתוצאה מכך, היה בורגק לכפר הראשון בעולם שהואר בתאורת גז.
ב-1842 הוכנס לפעולה כבשן ההתכה הראשון בסקסוניה.
הכבשן הוקם במפעל הברזל של בורגק.
ב-2 באוגוסט 1869 התחולל פיצוץ גז מכרות במכרה הפחם של בורגק ו-276 כורים נהרגו.
ב-1 באוקטובר 1921 אוחדו הכפרים דאובן, דהולן ופוטשאפל והוקמה העיר פרייטאל.
הדיונים על איחוד זה התקיימו כבר בסוף המאה ה-19. מאחר שלא התקבלה החלטה על שמה של העיר החדשה, הוכרז על תחרות לבחירת השם.
ההצעות כללו את השם דאופודו-שטאט (Deupodö-Stadt, צירוף שמותיהם של שלושת הכפרים), או דרישטאט (Dreistadt, "שלוש ערים").
בסופו של דבר התקבלה ההצעה לקרוא לעיר החדשה בשם פרייטאל ("עמק חופשי").
בתקופת רפובליקת ויימאר, פרייטאל הייתה העיר היחידה בסקסוניה שראש העיר שלה נבחר מטעם המפלגה הסוציאל-דמוקרטית של גרמניה, וזאת בשל העובדה שהמפלגה הקומוניסטית לא הייתה חזקה בעיר כמו בשאר הערים של סקסוניה.
ראש העיר הראשון של פרייטאל היה דר' קארל וודרקופף (Wedderkopf).
הוא כיהן בתפקיד בין השנים 1921-1927. לאחר מכן כיהן תחתיו גוסטאב קלימפל (Klimpel), שגם הוא היה סוציאל-דמוקרט, והוא החזיק במשרה עד לשנת 1933. בתקופת השלטון הנאצי התקיימו כיסי התנגדות רבים בפרייטאל ובסביבתה.
פרייזר ג'רארד פורסטר הוא כדורגלן אנגלי המשחק בעמדת השוער בבורנמות' מהפרמייר ליג.
פורסטר התחיל את הקריירה שלו במחלקות נוער של קבוצות קטנות.
בגיל 17 הצטרף לאקדמיה של ניוקאסל יונייטד.
ב-2 באוקטובר 2008 הושאל לסטוקפורט קאונטי לחודש כמחליפו של אוואין פור ויליאמס שהצטרף לנבחרת ויילס.
כעבור 5 ימים ערך את הופעת הבכורה שלו בקריירה בהפסד 1:0 לבורי במסגרת גביע הליגה האנגלי.
כעבור 4 ימים ערך את הופעת הבכורה שלו במסגרת הליגה בתיקו 1:1 נגד סאות'אנד יונייטד.
במהלך תקופתו בסטוקפורט שיחק 6 משחקים וב-3 מהם שמר על רשת נקייה.
לאחר שחזר לניוקאסל שימש כשוער שני עד לתום העונה.
ב-31 ביולי 2009 הושאל לחודש לבריסטול רוברס.
לאחר שהציג יכולת טובה במדי בריסטול רצו ראשי המועדון להאריך את חוזהו במועדון, אבל בסופו של דבר נוריץ' סיטי הגישה הצעה על השחקן ופורסטר חתם בנוריץ' לחודש.
בתום תקופת ההשאלה האריך את חוזהו עד ינואר .
ב-20 בנובמבר 2009 הוארכה תקופת השאלתו עד ניוקאסל יונייטד.
בנובמבר נבחר לשחקן החודש של המועדון.
בתום העונה נבחר למקום השני בתחרות "שחקן השנה של המועדון" שנערכה בקרב אוהדי הקבוצה.
בתום העונה זכה עם המועדון בפוטבול ליג הראשונה.
ב-24 באוגוסט 2010 הושאל לסלטיק עד לסיום העונה.
ב-29 באוגוסט 2010 ערך את הופעת הבכורה שלו בסלטיק בניצחון 0:1 נגד מאת'רוול.
פורסטר זכה עם סלטיק בעונתו הראשונה בגביע הסקוטי ובגביע הליגה הסקוטי.
בקיץ הושאל שוב לסלטיק עד לסיום העונה.
בתום העונה זכה עם סלטיק באליפות.
ב-29 ביוני 2012 עבר באופן רשמי לסלטיק ל-4 שנים תמורת 2 מיליון פאונד.
ב-8 באוגוסט 2014 חתם בסאות'המפטון ל-4 שנים תמורת כ-10 מיליון פאונד.
ב-17 באוגוסט 2014 ערך את הופעת הבכורה שלו בסאות'המפטון בהפסד 2:1 לליברפול.
בפברואר נבחר לכדורגלן החודש בפרמייר ליג.
ב-22 באוגוסט 2019 חזר לסלטיק והושאל לעונה אחת.
ב-8 ביוני 2022 חתם פורסטר על חוזה לשנתיים בטוטנהאם הוטספר.
ב-2 בינואר 2026 הצטרף פורסטר לבורנמות' בחוזה עד לסיום עונת 2025/2026.
ב-4 באוקטובר 2012 זומן לראשונה לסגל נבחרת אנגליה לקראת המשחקים נגד ו במסגרת מוקדמות מונדיאל 2014. ב-15 בנובמבר 2013 ערך את הופעת הבכורה שלו בנבחרת בהפסד 2:0 ל.
פורסטר נכלל בסגל הנבחרת לקראת מונדיאל 2014.
הנהר פריינגפן הוא יובל של הנהר רורינג פורק הזורם במרכז מערב מדינת קולורדו שבארצות הברית.
אורכו 68 קילומטרים וספיקתו הממוצעת 5 מטרים מעוקבים לשנייה, אם כי בשנים שחונות יורדת הספיקה בשלהי הקיץ למטר מעוקב לשנייה, ובשנים ברוכות היא מגיעה באביב עד 76 מטרים מעוקבים לשנייה.
מקור השם יוצא הדופן (מילולית נהר המחבת) הוא בסיפור היסטורי כאשר קבוצה של ציידי פרוות הותקפה על ידי קבוצה של אינדיאנים משבט יוט, ורק שני אנשים שרדו, כשאחד מהם פצוע.
האדם השני השאיר את חברו הפצוע במערה סמוכה, ורץ לחפש עזרה, אבל לפני כן הוא תלה מחבת על עץ כך שיוכל למצוא את המערה בשובו.
מקור הנהר באזור טבע בראשיתי האנטר-פריינגפן (Hunter–Fryingpan Wilderness) ביער הלאומי וייט ריוור (White River National Forest) ברכס סאווץ' (Sawatch Range), בקרבת הר מאסיב, בצפון-מזרח מחוז פיטקין, בצדו המערבי של קו פרשת המים של אמריקה.
הוא זורם מערבה לאורך קו הגבול בין מחוז פיטקין למחוז איגל.
סכר רואדי הוקם על הנהר אחרי מרדית (Meredith) תוך יצירת מאגר רואדי (Ruedi Reservoir).
הוא נשפך לנהר רורינג פורק בבזלת, על הגבול בין מחוז פיטקין למחוז איגל.
חלק ממי הנהר מוטים לצד המזרחי של קו פרשת המים של אמריקה במטרה לספק מים לשתייה והשקיה באמצעות מיזם פריינגפן-ארקנסו.
סר פרייזר סטודרט היה כימאי סקוטי בתחום הכימיה סופרא מולקולרית והננוטכנולוגיה.
סטודרט היה פרופסור באוניברסיטת נורת'ווסטרן, אילינוי וחבר מועצת הנאמנים של המרכז לכימיה של מערכות משולבות באוניברסיטה.
הוא הדגים את השימוש בטפולוגיות כמפסקים או כמולקולות-מנוע ויישם רעיונות אלה בפיתוחים ננטכנולוגיים.
עבור תרומותיו בתחום המכונה המולקולרית הוענק לו פרס נובל לכימיה בשנת 2016 יחד עם בן פרינחה וז'אן-פייר סובאז'.
למד בבית ספר יסודי בכפר המקומי הסמוך קארינגטון שבמחוז מידלוד'יאן, ובבית הספר התיכון הפרטי "מלוויל קולג'" שבעיר הולדתו.
ב-1964 הוענק לו תואר בוגר במדעים וב-1967 תואר דוקטור מאוניברסיטת אדינבורו עבור מחקרו על שרף טבעי באקסייה בהנחיית אדמונד לנגלי הירסט ודי.
סטודרט נישא לנורמה אגנס ב-1968, והתאלמן ממנה ב-2004.
על שם הזוג ובמימונו של סטודרט הוענק פרס לדוקטורים בכימיה בעלי הישגים יוצאי דופן באוניברסיטת אדינבורו החל מ-2013.
סטודרט נפטר ב-31 בדצמבר 2024. הותיר אחריו שתי בנות.
פריימרק היא חברת ביגוד ואביזרים בריטית-אירית.
משרדיה הראשיים של החברה ממוקמים בדבלין.
החנות הראשונה של החברה נוסדה על ידי ארתור ריאן (Arthur Ryan) בחודש יוני 1969 ברחוב מרי 47 בדבלין, אירלנד, החנות נותרה פעילה עד היום.
ההצלחה באירלנד הובילה להתפשטות החברה לבריטניה, והחברה פתחה חנות גדולה במרכז העיר בלפסט שבצפון אירלנד ב-1971, וחנות נוספת בדרבי שבאנגליה ב-1973. עם זאת, במסגרת פעילותה באירופה שמחוץ לאירלנד החברה לא יכלה להשתמש בשמה המקורי, "Penneys", משום שהשם היה תפוס כבר על ידי חברת ג'יי.סי.
פני (Jcpenney), מה שהוביל לאימוץ שם חלופי, "פריימרק" (Primark) לפעילות החברה מחוץ לאירלנד.
החברה התרחבה במהירות בבריטניה באמצע שנות ה-2000, כאשר בשנת 2005, היא רכשה את רשת חנויות ליטלוודס (Littlewoods) עבור סכום כולל של 409 מיליון ליש"ט, תוך שמירה על 40 מתוך 119 חנויות, ומכירתן של היתר.
במהלך חודש מאי 2006, חנות פריימרק הראשונה מחוץ לאירלנד ובריטניה נפתחה במדריד, ספרד.
10 שנים לאחר מכן, ולאחר שנפתחו כ-40 חנויות נוספות בספרד, פריימרק פתחה חנות נוספת במדריד באוקטובר 2015, השנייה בגודלה מבין כל חנויות הרשת.
בדצמבר 2008, חנות פריימרק ראשונה נפתחה בהולנד, ולאחר מכן בשנת 2009 בפורטוגל, גרמניה ובלגיה.
בשנת 2012 פריימרק פתחה את החנות הראשונה שלה באינסברוק שבאוסטריה, ובשנת 2013 את החנות הראשונה במרסיי שבצרפת.
החנות הראשונה באיטליה נפתחה בשנת 2014.
פריימרק פתחה את החנות הראשונה שלה בארצות הברית בשנת 2015 בדאונטאון קרוסינג (Downtown Crossing) שבבוסטון, היכן שפעלה בעבר חנות הדגל של פילנה (Filene's).
באותה השנה החברה השיקה את מטה הפעילות הבינלאומי הנוכחי שלה, בית ארתור ריאן, בדבלין, בבניין שימש בעברו כבית התפילה.
חנויות הרשת כוללות מגוון רחב של מוצרים, ביניהם בגדי תינוקות וילדים, בגדי נשים, בגדי גברים, כלי בית, אביזרים, הנעלה, מוצרי איפור וטיפוח ואף קונדיטוריה.
אסטרטגיית הפעילות של החברה מבוססת על מכירת בגדים במחיר נמוך במיוחד, מתחת למחירים הממוצעים, וכך מגדילה את מספר הלקוחות ומספר הקניות של הצרכן.
יחד עם רשתות אופנה כגון זארה ו-H&M, חברת פריימרק נחשבת כגוף מרכזי העומד מאחורי מגמת ה"אופנה המהירה" (Fast fashion).
כפי שנטען במאמר אודות פריימרק באקונומיסט, "עבור קונים רבים, פריימרק מציעה הצעה שלא ניתן לעמוד בפניה: בגדים אופנתיים מדהימים במחירים נמוכים להפליא.
התוצאה היא סוג חדש ואפילו מהיר יותר של אופנה מהירה, אשר מאלץ את הצרכנים לקנות ערימות של פריטים, לפעמים אפילו פריטים זהים, על מנת לעשות בהם שימוש מספר ימים ולהשליך אותם, ולאחר מכן לחזור על כך עם עוד קבוצה של בגדים חדשים".
הדבר שמושך את הקונים הוא האיכות, המחיר והטרנדים האופנתיים שמוחלפים כל הזמן.
החברה השיקה גם ליין מוצרי קוסמטיקה בשם "PS Pro", אשר זכה לתשבחות מצד בלוגרים רבים העוסקים בתחום מוצרי היופי הודות לאיכות הגבוהה והמחירים הנמוכים.
נכון לשנת 2022, רשת פריימרק כוללת 360 חנויות הממוקמות ברחבי אירלנד, אירופה וארצות הברית.
החנות הגדולה ביותר של פריימרק ממוקמת ברחוב מרקט בעיר מנצ'סטר שבאנגליה, ומשתרעת על שטח של כ-14,400 מ"ר על פני שלוש קומות.
פרימארק מפעילה חנויות במדינות הבאות:
במהלך שנת 2006, פריימרק הצטרפה ל"יוזמת המסחר האתי" (Ethical Trading Initiative), ארגון שיתופי המקרב בין עסקים, איגודים מקצועיים וארגונים ללא כוונת רווח ועוסק בנושאי זכויות עובדים במסגרת שרשראות אספקה.
הגופים החברים ביוזמה מתחייבים לפעול ליישום קוד התנהלות המבוסס על עקרונות הליבה של ארגון העבודה הבינלאומי.
במהלך אותה השנה, קרן הצדקה הבריטית "War on Want" ביקרה במפעלי האספקה של החברה בבנגלדש, ומתחה ביקורת על תנאי העבודה הנהוגים במפעלים.
בדצמבר 2008, הקרן פרסמה דו"ח חדש אשר ציין כי התנאים לא השתפרו במפעלים אלו גם לאחר חלוף שנתיים.
ב-9 בינואר 2009 נאלצה יוזמת המסחר האתי להסיר את המיתוג מחנויות פריימרק ומאתרי האינטרנט של החברה בעקבות תחקיר מטעם האובזרבר וה-BBC בנושא נוהלי תעסוקה.
התחקיר העלה כי החברה העסיקה עובדים בלתי חוקיים, וכן כי לעובדים שולם סכום נמוך משכר המינימום בבריטניה.
פריים וידאו , או אמזון פריים וידאו (Amazon Prime Video), הוא שירות הזרמת מדיה Over the Top ושירות וידאו על פי דרישה שמופעל על ידי חברת אמזון האמריקאית.
השירות מציע סדרות טלוויזיה וסרטים להשכרה או לרכישה, ופריים וידאו שבו מבחר של תוכני מקור מבית אולפני אמזון לצד תוכני רכש של סרטים וסדרות, הכלול במנוי אמזון פריים.
באנגליה, ארצות הברית ואוסטריה, הגישה לפריים וידאו זמינה גם במנוי לספריית הווידאו בלבד, בלי צורך במנוי אמזון פריים מלא.
משרדי הראשיים של החברה ממוקמים בעיר סיאטל שבמדינת וושינגטון, ארצות הברית.
במדינות מסוימות מציע השירות בנוסף גם את שירות Amazon Channels, המאפשרת לצופים להירשם לספקי תוכן צד-שלישי, כגון 'שואוטיים' ו'סטארז', דרך מנוי פריים.
השירות הושק ב-7 בספטמבר 2006 כ"אמזון אנבוקס" בארצות הברית.
עם השנים השירות צמח וספריית התכנים התרחבה.
ב-14 בדצמבר 2016 הושק השירות ברחבי העולם (למעט סין העממית, קובה, איראן, קוריאה הצפונית, רוסיה וסוריה).
מבין המדינות החדשות, השירות נכלל במנוי אמזון פריים בבלגיה, קנדה, צרפת, הודו, איטליה, ספרד, פולין וברזיל, ואילו עבור כל שאר המדינות השירות זמין תמורת תשלום.
השירות הושק ב-7 בספטמבר 2006 כ"אמזון אנבוקס" (Unbox) בארצות הברית, כשירות הורדת סרטים באינטרנט, תמורת מחיר של 8 דולרים לסרט.
לאחר הרכישה הלקוח יכול היה לשמור באופן קבוע עותק של הסרט שרכש.
ב-4 בספטמבר 2008 החל השירות לפעול בשיטת וידאו על פי דרישה, כך שלא היה יותר צורך להוריד את התכנים קודם למחשב, ושמו שונה ל-"Amazon VOD".
בסוף 2010 החלה אמזון במגעים עם מספר חברות מדיה גדולות, על מנת לרכוש תוכן עובר שירות הזרמת מדיה למנויים ללא הגבלה (במקום תשלום לכל צפייה) שמטרתו להתחרות בנטפליקס.
השירות הושק ב-22 בפברואר 2011, בשם "Amazon Instant Video", כחלק משירות אמזון פריים (שהעניק ללקוחות משלוח תוך יומיים בחינם בתוך ארצות הברית), שמנוייו החלו לקבל גישה בלתי מוגבלת וללא פרסום לצפייה ביותר מ-5,000 סרטים ותוכניות טלוויזיה באינטרנט, ללא תשלום נוסף.
ב-8 בפברואר 2012, אמזון חתמה על הסכם עם תאגיד "ויאקום להוספת תוכניות של הערוצים שבבעלותה (כולל: V, Nickelodeon, Comedy Central, TV Land, VH1, CMT, Spike, BET ו-Logo TV) לשירות.
ב-4 בספטמבר 2012, אמזון חתמה על הסכם עם ערוץ הטלוויזיה בתשלום Epix (שנקרא אחר בשם MGM+ ומאז מרץ 2022 בבעלות אמזון עצמה) להצגת סרטיו.
בפברואר 2014, הודיעה אמזון כי שירות הסטרימינג הבריטי בבעלותה, "Lovefilm", יתמזג לתוך שירות פריים וידאו.
"אמזון" רכשה נתח מ"Lovefilm" ב-2008, אז חברת השכרת ה-DVD באינטרנט (בדומה למודל בו פעלה נטפליקס בתחילת דרכה), אחר כך רכשה את מלוא הבעלות בה והשיקה גם שירות סטרימינג.
בינואר 2015, הסדרה "טרנספרנט" הפכה לסדרת הטלוויזיה הראשונה המשודרת באינטרנט באמצעות הזרמת מדיה שזכתה בפרס גלובוס הזהב על סדרת הקומדיה או הסדרה המוזיקלית הטובה ביותר.
בשנת 2015, אמזון השיקה את שירות Amazon Channels, המאפשרת לצופים להירשם לספקי תוכן צד-שלישי, כגון HBO בארצות הברית.
אמזון השיקה ב-14 בדצמבר 2016 את פריים וידאו, ב-200 מדינות בעולם, וביניהן ישראל, תמורת 3 דולר לחודש.
במאי 2021 חברת אמזון רכשה את אולפני MGM תמורת 8.45 מיליארד דולר, על מנת להביא את מגוון הסרטים והסדרות של האולפנים לפריים וידאו.
אמזון החלה להפיק סרטים לראשונה ב-2008, באמצעות חברת הבת אולפני אמזון.
בנובמבר 2013 עלו לראשונה באמזון פריים וידאו סדרות מקור, הקומדיות "Alpha House" ו-"Betas"'.
אמזון הציעה את שלושת הפרקים הראשונים של שתי הסדרות בבת אחת בחינם, ולאחר מכן, הפרקים השבועיים היו זמינים רק למנויי פריים וידאו.
אחר כך הודיעה על השקעה של 100 מיליון דולר בהפקות מקור ב-2014.
ב-30 ביולי 2015 הודיעה אמזון ששכרה מגישי התוכנית "טופ גיר" של ה-BBC - ג'רמי קלארקסון, ריצ'רד האמונד וג'יימס מיי כדי ליצור תוכנית רכב דומה עבור פריים וידאו, אשר נקראה מאוחר יותר בשם "המסע הגדול".
זאת לאחר שקלארקסון פוטר מהגשת "טופ גיר", לאחר שהכה את אחד ממפיקי התוכנית אשר נזקק כתוצאה מכך לטיפול רפואי.
באוקטובר 2016 רכשה אמזון את הזכויות להפקת גרסה אמריקאית לסדרה הישראלית שטיסל.
ביוני 2017 רכשה את הסדרה הישראלית "להיות איתה", והיא שודרה בגרסתה המקורית עם כתוביות ברחבי העולם.
בינואר 2023 רכשה את סדרת התעודה "אייכמן — ההקלטות האבודות" של כאן 11.
בנובמבר 2017 אמזון רכשה בעלות של 250 מיליון דולר את זכויות ההפקה עבור הסדרה שר הטבעות: טבעות הכוח, ובסך הכל השקיעה בסדרה כמיליארד דולר, מה שהפך אותה להפקת סדרת הטלוויזיה היקרה בהיסטוריה.
במאי 2019 הצליחה אמזון לרכוש את הזכויות לשידור מחוץ לארצות הברית וקנדה של הסדרה "מסע בין כוכבים: פיקארד", שהפכה לסדרה הראשונה בזיכיון "מסע בין כוכבים" שתשודר בשוק הבינלאומי על ידי שירות זה ולא על ידי נטפליקס, שהחזיקה עד אז בזכויות על כל יתר סדרות הזיכיון.
בינואר 2021 עלתה בשירות גם הסדרה "מסע בין כוכבים: סיפונים תחתונים".
באפריל 2017, אמזון החלה לבצע רכישות תוכן עבור שידורי ספורט, תחילה רכשה זכויות לא בלעדיות להזרים חלקים ממשחקי Thursday Night Football של ליגת ה-NFL, במהלך עונת 2017 למנויי פריים בארצות הברית.
באוגוסט, אמזון רכשה את זכויות הטלוויזיה הבריטיות לטורנירי הטניס של סבב ה-ATP החל משנת 2019, והחליפה את רשת Sky Sports.
העסקה כללה שידור באופן בלעדי של כל טורנירי Masters 1000 ו-12 טורנירי סדרות 500 ו-250. בנובמבר הוכרז כי אמזון רכשה את זכויות הטלוויזיה הבריטיות לאליפות ארצות הברית הפתוחה בטניס למשך חמש שנים החל מ-2018, תמורת 30 מיליון ליש"ט.
ביוני 2018 הוכרז שאמזון הבטיחה את הזכויות בבריטניה לשידור 20 משחקי כדורגל בשידור חי של הפרמייר ליג מעונת 2019-20 במסגרת חוזה לשלוש שנים.
זו הייתה הפעם הראשונה שהליגה שודרה בשירות סטרימינג בשידור חי מקומי, בניגוד לשידור בלעדי בטלוויזיה.
מאז הוארכה העסקה בשלוש שנים נוספות עד עונת 25–2024. אחר כך רכשה תמורת 275 מיליון יורו לעונה, 80% ממשחקי ליגת העל הצרפתית בכדורגל, כלומר 304 משחקים (כולל בחירה במשחק המרכזי בעשרה מחזורים), וגם 80% ממשחקי ליגת המשנה הצרפתית בכדורגל.
ב-1 ביולי 2022, אמזון הודיעה על עסקה עם ליגת האלופות של אופ"א לשידור 17 משחקים בעונת 25–2024 בבריטניה.
ב-20 באוקטובר 2022, רכשה את הזכויות לשדר את ה-NBA במהלך עונת 23–2022 בברזיל.
בהתאם למכשיר, פריים וידאו תומך בסטרימינג באיכות Ultra HD ו-HDR.
תכנים אחרים תומכים בסטרימינג באיכות HD עם שמע של דולבי דיגיטל 5.1 או דולבי דיגיטל פלוס.
עבור תכנים המוצעים לרכישה (ולא כלולים במנוי פריים וידאו), האפשרות לצפייה באיכות HD ניתנת בדרך כלל במחיר נוסף.
פריים וידאו זמין בכל העולם למעט סין, קובה, איראן, קוריאה הצפונית וסוריה.
בתחילה השירות היה זמין רק לתושבי ארצות הברית, בריטניה, יפן, גרמניה ואוסטריה, מה שגרם ללקוחות שגרים מחוץ למדינות הזמינות להשתמש בשירותי VPN (רשת פרטית וירטואלית) כדי לעקוף את ההגבלות הגאוגרפיות.
לקוחות השירות יכולים להזרים תכנים במחשב באמצעות נגן HTML5 (הנתמך בדפדפנים גוגל כרום, פיירפוקס, אינטרנט אקספלורר 11, אדג', ספארי ואופרה).
פריים וידאו זמין גם במכשירי אמזון פייר, טלפונים חכמים, טאבלטים, טלוויזיות חכמות, נגני Blu-Ray וקונסולות עם חיבור פס רחב.
טלוויזיות התומכות בשירות כוללות טלוויזיות של LG, פנסוניק, סמסונג וסוני.
קונסולות התומכות בשירות הן: פלייסטיישן, Wii ,Xbox ו-Wii U.
Dolby Digital 5.1 זמין בדור הרביעי ומעלה.
4K HDR זמין בדור החמישי בלבד.גוגלמערכת הפעלהאנדרואידVariesהיישום זמין ב-Google Play.LGטלוויזיה חכמהדגמי 2010+Nvidiaמזרים מדיהShield TV4K HDRמזרים מדיהShield TV Proמיקרוסופטקונסולת משחקיםXbox 360Up to Dolby Digital 5.1 supportעשוי להשתנות בהתאם למפרטי הדגמים.Xbox One7.1 surround sound support רק דגמי Xbox One S ו-X תומכים באיכות 4K.
דגמי Xbox One בסיסיים תומכים ב-1080p ומטה.נינטדוWiiWii U5.1 Linear PCM
שנהפרסקטגוריהמועמד (ים)תוצאה2017גיוון במדיהBroadcaster of the Yearאמזון וידאו בריטניה
פרייזר היא מכונית סלון מתוצרת יצרנית הרכב האמריקאית קייזר-פרייזר אשר יוצרה בין השנים 1946–1951 בארצות הברית.
הדגם קרוי על שם ג'וזף וו.
"פרייזר" שהוגדרה כמכונית הדגל של "קייזר-פרייזר" הוצגה לראשונה ב-29 ביוני 1946.
"פרייזר" נבנתה בסגנון חדש, והייתה מהמכוניות הראשונות שנבנו בסגנון החדשני לאחר מלחמת העולם השנייה.
מחיר היחידה בשנת 1947 עמד על 2,295 דולר (בארצות הברית).
סדרה שנייה - יוצרה בשנת 1951.
פרייזר סטנדרט היא מכונית סלון מתוצרת יצרנית הרכב האמריקאית קייזר-פרייזר אשר יוצרה בין השנים 1947–1951 בארצות הברית.
הגרסה המפוארת והמהודרת ביותר הייתה קרויה פרייזר מנהטן .
פרייזר היא עיירה במדינת קולורדו שבארצות הברית.
תחנת דואר במקום פועלת משנת 1876. במהלך המחצית הראשונה של המאה ה-20 ביישוב פעלה סוזן אנדרסון ובמשך 49 שנים היא הייתה הרופא היחידה באזור.
על פעילותה המסורה היא נכללה בהיכל התהילה של קולורדו לנשים.
לאחר מלחמת העולם השנייה בעיירה הוקם מחנה שבויים.
היישוב הוסדר וקיבל זכויות רק בשנת 1953. בשנת 1960 התגוררו ביישוב 253 תושבים בלבד.
האזור מתאפיין באקלים תת-ארקטי, טמפרטורת בקיץ יכולה להגיע ל-36 מעלות אך בחורף נרשם שיא של 47.2- בינואר 1962.
העיירה קשורה למסילת רכבת על ידי קו "קליפורניה זפר".
התחנה שפועלת בקרבת העיר היא תחנת רכבת הגבוהה בארצות הברית היא משרתת גם אתר סקי הקיים באזור.
פריימל סקרים היא להקת רוק אלטרנטיבי סקוטית שהוקמה במקור בשנת 1982 בגלאזגו על ידי בובי גילספי (שירה) וג'ים ביטי.
ההרכב הנוכחי של הלהקה מורכב מגילספי, אנדרו אינס (גיטרה), מרטין דאפי (קלידים), סימון באטלר (בס), ודארין מוני (תופים).
בארי קאדוגן מופיע והקליט עם הלהקה מאז 2006 כמחליף לאחר עזיבתו של הגיטריסט רוברט יאנג.
פריימל סקרים התחילו לפעול ולהופיע ב-1982 אבל הקריירה שלהם דשדשה עד שגילספי עזב את תפקידו כמתופף של הלהקה "The Jesus and Mary Chain" .
הלהקה הייתה ידועה בסצנת האינדי פופ של אמצע שנות ה-80, אבל התרחקה מסאונד הגיטרות של ה-"jangle pop" , ואימצה השפעות פסיכדליות וגראז' רוק, לפני ששילבה אלמנטים של מוזיקת דאנס בצליל שלה באלבומם "Screamadelica" מ-1991, שפרץ את דרכם למיינסטרים.
הלהקה המשיכה לחקור סגנונות שונים באלבומים הבאים, בעיקר בלוז, טריפ הופ ורוק תעשייתי.
בובי גילספי פגש את רוברט יאנג ואלן מקגי בבית הספר התיכון בגלאזגו.
מקגי וג'ילספי הושפעו מאוד מפאנק רוק (Punk rock), והם הצטרפו ללהקת פאנק מקומית בשם "The Drains" ב-1978. הגיטריסט של ה-Drains היה אנדרו אינס בן 15. הלהקה התקיימה זמן קצר, ואינס ומקגי עברו ללונדון בעוד שגילספי בחר להישאר בגלאזגו.
לאחר דעיכת תנועת הפאנק, גילספי היה מאוכזב ממוזיקת הגל החדש שנכנסה למיינסטרים.
הוא פגש חבר נוסף ללימודים שחלק את השקפתו, ג'ים ביטי, והם הקליטו "קלטות נויז בסיסי", שבהן גילספי היה דופק שני מכסים של פח האשפה וביטי ניגן בגיטרה עם אפקטים.
במהרה הם עברו לשירי קאבר של הוולווט אנדרגראונד ושל הבירדס לפני שהתחילו לכתוב שירים משלהם.
הם קראו לעצמם פריימל סקרים – צעקה ראשונית – כינוי לסוג של בכי המושמע בשיטת טיפול פסיכותרפי בטראומות שהייתה פופולרית בתחילת שנות ה-70. פריימל סקרים הופיעו לראשונה בהופעה בשנת 1982.
בסשן ההקלטות הראשון שלהם, עבור הלייבל העצמאי של מקגי, "Essential Records", הם הפיקו שיר בשם "The Orchard", עם ג'ודית בויל בשירה.
ביטי טען מאוחר יותר שהם שרפו את הקלטת המאסטר.
לאחר ההקלטה שהופסקה, גילספי הצטרף ל-"The Jesus and Mary Chain" כמתופף, והיה מופיע בשתי הלהקות לסירוגין.
בעוד "The Jesus and Mary Chain" היו ידועים לשמצה בהופעות הכאוטיות שלהם, גילספי וביטי הרחיבו את ההרכב של פריימל סקרים עם חברם מבית הספר יאנג בגיטרת בס, גיטריסט הקצב סטיוארט מיי, המתופף טום מקגורק ונגן הטמבורין מרטין סנט ג'ון.
הרכב זה הוחתם ב-"Creation Records", חברת תקליטים עצמאית שהוקמה על ידי אלן מקגי, והקליטה את סינגל הבכורה של הקבוצה, "All Fall Down", שזכה לביקורות חיוביות.
לאחר שהסינגל יצא לאור, הציבו חברי להקת "The Jesus and Mary Chain" ויליאם וג'ים ריד, אולטימטום לגילספי - להצטרף ללהקה שלהם במשרה מלאה או להתפטר.
גילספי בחר להישאר עם פריימל סקרים.
סטיוארט מיי הוחלף בפול הארטה, והקבוצה הקליטה סינגל חדש, "Crystal Crescent".
צד ב' שלו, " Velocity Girl", נכלל באוסף "C86" , אוסף של מוזיקת אינדי משנת 1986 שנערך על ידי מגזין המוזיקה NME, דבר שהוביל לשיוך הלהקה לסצנה בעלת אותו השם, למורת רוחם של חברי הלהקה.
הלהקה הופיעה במהלך 1986, וגילספי התאכזב מאיכות ההופעות שלהם.
הם עברו לחברת בת של וורנר בראת'רס, בבעלות מקגי בשם "Elevation Records".
לפני שהלהקה החלה להקליט את אלבום הבכורה שלה, מקגורק התבקש לעזוב.
לאחר מכן, הקבוצה החלה להקליט באמצעות נגני סשן.
הם בילו ארבעה שבועות בהקלטות עם המפיק סטיבן סטריט לפני שהחליטו להפסיק את הסשנים.
מיי פוטר לאחר מכן, חברו ללהקה לשעבר של גילספי, אינס, הובא כמחליפו, והלהקה מצאה מתופף חדש, גאווין סקינר.
עם ההרכב החדש שלה, הלהקה נכנסה מחדש לאולפן, הפעם בלונדון עם המפיק מאיו תומפסון.
הקלטות האלבום "Sonic Flower Groove" עלו 100,000 פאונד.
האלבום הגיע למקום ה-62 במצעד הבריטי וזכה לביקורות גרועות, כאשר AllMusic כינו אותו "בתולי אך משעמם".
התגובה מהאלבום גרמה לסכסוכים פנימיים בתוך הלהקה.
ביטי וסקינר התפטרו לאחר מכן.
הלהקה, שהורכבה בשלב זה מגילספי, אינס ויאנג, עברה לברייטון כדי להתארגן מחדש.
יאנג עבר לגיטרה, והם גייסו את הבסיסט הנרי אולסן והמתופף פיליפ "טובי" טומנוב, ששניהם היו בלהקת הליווי של ניקו, "The Faction".
הם החליפו את צליל הגיטרות הצורמני שלהם בסגנון שנטה יותר להארד רוק, או כמו שגילספי אמר, "גילינו את הרוקנרול".
הלהקה חתמה מחדש ב-"Creation Records" והוציאה את הסינגל הראשון שלה מזה שנתיים, "Ivy, Ivy, Ivy".
אחריו יצא האלבום המלא בשם "Primal Scream".
הסאונד החדש של הלהקה זכה לביקורות גרועות, NME כינה אותו "מבולבל וחסר לכידות".
המעריצים הגיבו בצורה שלילית כמו המבקרים, כאשר רבים מהמעריצים הוותיקים היו מאוכזבים או פשוט מבולבלים מהסאונד החדש.
באלבום התארח קלידן להקת "Felt" , מרטין דאפי.
ב-1988 הלהקה נחשפה לראשונה לסצנת האסיד האוס.
הם היו בהתחלה סקפטיים; גילספי אמר: "אני תמיד זוכר שהייתי די מוקסם מזה אבל לא ממש הבנתי את זה".
הלהקה פיתחה חיבה לסצנה והחלה להשתתף ברייבים.
באחד הרייבים הלהקה נפגשה עם הדיג'יי אנדרו וות'רול, והוא קיבל עותק של "I'm Losing More Than I'll Ever Have", שיר מאלבומם הקודם, על מנת שישתמש בו לרמיקס באחת ההופעות שלו.
השיר שהתקבל, "Loaded", הפך ללהיט הגדול הראשון של הלהקה, והגיע למקום ה-16 במצעד הסינגלים הבריטי.
אחריו יצא סינגל נוסף, "Come Together", שהגיע למקום ה-26.
הלהקה נכנסה לאולפן עם וות'רול, הוגו ניקולסון, להקת The Orb, וג'ימי מילר כמפיקים, ומרטין דאפי במשרה מלאה בקלידים.
הם הוציאו לאור שני סינגלים נוספים, "Higher Than The Sun" ו-"Don't Fight It, Feel It" עם הזמרת דניס ג'ונסון, שהייתה פעילה בסצנת המוזיקה של מדצ'סטר.
האלבום, "Screamadelica", יצא בסוף 1991 לביקורות חיוביות.
מגזין "Ink Blot" כתב שהאלבום הוא "בן זמנו וגם נצחי".
האלבום זכה גם להצלחה מסחרית, והגיע למקום השמיני במצעד הבריטי.
האלבום זכה בפרס מרקורי למוזיקה, בפעם הראשונה שהוענק, כשהוא מנצח את להקתו לשעבר של גילספי, "The Jesus and Mary Chain".
סיבוב ההופעות יצא לדרך באמסטרדם, וכלל הופעה בפסטיבל גלסטונברי לפני שהסתיים בשפילד.
לאורך סיבוב ההופעות פיתחו הלהקה והפמליה ההולכת וגדלה שלהם מוניטין רע בגלל צריכת הסמים הגדולה שלהם.
בערך בזמן הזה, הלהקה הקליטה את ה-EP "Dixie Narco".
לחלק מהרצועות היה צליל בלוז רוק אמריקאי יותר מבעבר, והשפעה של P-Funk .
הלהקה החלה לעבוד על אלבומה הרביעי בספטמבר 1992. במרץ 1994 יצא לאור הסינגל הראשון מהאלבום החדש, "Rocks".
אף על פי שזה היה הסינגל המצליח ביותר של הלהקה עד כה, שהגיע למקום השביעי במצעד הבריטי הביקורות עליו לא היו טובות, ו-NME כינה אותם "בוגדים בדאנס".
האלבום, "Give Out But Don't Give Up", יצא לאור במאי וקיבל ביקורות מעורבות.
בעוד שחלק שיבחו את הסאונד החדש של הלהקה המושפע מהרולינג סטונס, אחרים ביטלו את האלבום כעייף ושואב יותר מדי מאותן השפעות.
במהלך סיבוב הופעות שליווה את הוצאת האלבום, היחסים בתוך הלהקה החלו להישחק.
סיבוב ההופעות באמריקה, בו הם תמכו בדפש מוד, היה, במילותיו של המנהל אלכס נייטינגייל, "הכי קרוב שהגענו להתפרקות הלהקה".
לאחר הפסקה קצרה, הלהקה חזרה עם הרכב חדש.
גארי "מאני" מאנפילד, טרי מההתפרקות המתוקשרת של להקתו הקודמת, הסטון רוזס, צורף כבסיסט החדש של הלהקה, ופול מולרייני צורף כמתופף החדש.
הגעתו של מאני החייתה את הקבוצה, ששקלה להתפרק לאחר הכישלון של Give Out.
האלבום הוקלט באולפן האישי של הלהקה תוך חודשיים, ובחודש נוסף עבר מיקס.
רוב ההקלטה נעשתה על ידי אינס, והופקה על ידי ברנדן לינץ' ואנדרו וות'רול.
המוזיקה באלבום הייתה שילוב מורכב של מקצבי שוגייז דאב ודאנס, בדומה לקרוסאובר של "Screamadelica", אך נשמעה אפל יותר.
הסינגל הראשון שיצא מהאלבום, "Kowalski", יצא במאי 1997, והגיע למקום ה-8 במצעד הבריטי.
האלבום, שנקרא על שם סרט הקאלט "Vanishing Point" מ-1971 יצא לאור ביולי והראה כי ללהקה יש עדיין כדאיות מסחרית.
הוא זכה ברובו לביקורות חיוביות – המגזין Entertainment Weekly כינה אותו "טריפ אסיד מסחרר, מהפנט", וב-"Musik" נכתב "מקומה של הלהקה הזו בספר ההיסטוריה של המוזיקה של סוף המאה ה-20 מובטח".
העובדה שהאלבום כלל את שיר הנושא מהסרט טריינספוטינג גם סייעה לבסס את מקומה של הלהקה בתרבות האלטרנטיבית המודרנית.
הלהקה קבעה סיבוב הופעות קצר שיתקיים במהלך יולי.
לפני שהסיבוב אמור היה להתחיל, מולריי עזב את הלהקה והם נאלצו להשתמש במכונת תופים.
ההופעות הראשונות היו גרועות, ובסופו של דבר נשכר המתופף דארין מוני וההופעות השתפרו.
בזמן ההקלטות לאלבום השישי הלהקה הייתה ברובה נקייה מסמים, וההרכב שלה התייצב.
למרות השלווה החדשה, הלהקה נקטה בכיוון מוזיקלי נוקשה וכועס יותר.
לרבים מהשירים שהם כתבו היו מסרים פוליטיים ברורים.
האלבום כלל הופעות אורח מרובות, כולל האחים כימיקל, ברנרד סאמנר מניו אורדר, והגיטריסט לשעבר של מיי בלאדי ולנטיין קווין שילדס, שהפך לחבר קבוע למחצה.
הסינגל הראשון מ-"XTRMNTR" (מבוטא אקסטרמינייטור) בשם "Swastika Eyes", יצא לאור בנובמבר 1999. התוכן הפוליטי הגלוי של השיר, שלדברי גילספי עסק ב"טרור בינלאומי אמריקאי" הפך אותו לשנוי במחלוקת.
אף על פי כן, הוא היה להיט שהגיע למקום 22 במצעד הבריטי.
"XTRMNTR" עצמו הצליח היטב, והגיע למקום 3. בשנת 2009 NME בחרו את האלבום למקום השלישי ב"רשימת 100 האלבומים הגדולים של העשור".
בשנת 2000, הלהקה החלה להקליט את אלבומה השביעי, "Evil Heat", שיצא ב-2002. אף על פי שהתוכן הפוליטי לא היה חזק כמו האלבום הקודם, שיר אחד שיועד במקור לאלבום בשם "Bomb the Pentagon", עובד מחדש לשיר "Rise" לאחר פיגועי 11 בספטמבר.
כמו באלבומים הקודמים, היו לאלבום מספר מפיקים מרובים.
קווין שילדס הפיק מספר רצועות, ואנדרו וות'רל הפיק שלוש רצועות, עבודתו הראשונה עם הלהקה מאז "Vanishing Point".
קייט מוס שרה לראשונה באופן מקצועי עם הסינגל "Some Velvet Morning", גרסה לשיר של לי הייזלווד/ננסי סינטרה.
האלבום כלל גם הופעת אורח נוספת של זמר לד זפלין רוברט פלאנט.
בשנת 2003 יצא אלבום הדיסק הכפול "Dirty Hits" המכיל את היצירות המוכרות יותר וכמה גרסאות ורמיקסים שלא נשמעו עד כה של השירים הללו.
ביוני 2005, במהלך הופעה של הלהקה בפסטיבל גלסטונברי, גילספי היה תוקפני לקהל ונטען כי הצדיע במועל יד נאצי במהלך השיר "Swastika Eyes".
בסופו של דבר הלהקה סולקה מהבמה לאחר שחרגו מהזמן שהוקצב להם; בשלב זה מארגני הפסטיבל כבר היו עצבניים על הלהקה, משום שבתגובה להזמנה להצטרף לאמנים אחרים בחתימה על כרזה "Make Poverty History" שתוצע למכירה פומבית למטרות צדקה, הסולן בובי גילספי שינה את הפוסטר וכתב "Make Israel History".
לאחר מכן אמר גילספי שהוא עשה זאת להביע את תמיכתו בעניין הפלסטיני.
הלהקה בחרה ב-Youth כמפיק לאלבום הבא שלה.
הסינגל הראשון מהאלבום, "Country Girl", יצא לאור ב-22 במאי 2006, ונכנס למצעד במקום ה-5, הגבוה ביותר שלהם אי פעם.
הוא שימש גם את ה-BBC בכתוביות הסיום של הגרנד נשיונל 2007. האלבום, "Riot City Blues", יצא לאור ביוני והגיע למקום החמישי במצעד האלבומים הבריטי.
עם זאת, הוא זכה לביקורות מעורבות: פיצ'פורק כינה אותו "שטוח ומת", ואילו AllMusic כינה אותו "אלבום רוקנרול רטרו מרענן".
ב-26 באוגוסט 2006, הבסיסט מאני נעצר בפסטיבל המוזיקה בלידס, בקטטת שיכורים אך הוא שוחרר במהרה והופעתה של הלהקה בפסטיבל יהמשיכה כמתוכנן.
בערך בזמן הזה יאנג עזב את הלהקה כדי לצאת לשנת שבתון, ולא הופיע בסיבוב ההופעות שלהם בבריטניה בנובמבר 2006. הוא הוחלף באופן זמני על ידי בארי קאדוגן.
לאחר סיבוב הופעות במלאת 20 שנה ל-Screamadelica במשך רוב שנת 2011, ב-18 באוקטובר חשף גארי מונפילד שהוא עזב את הלהקה עקב האיחוד של להקתו המקורית הסטון רוזס.
סימון באטלר הצטרף ללהקה כבסיסט ב-2012.
אלבומה העשירי של הלהקה "More Light", יצא במאי 2013 בלייבל הפרטי של הלהקה, "First International" באמצעות Ignition Records.
האלבום החדש הופק על ידי דייוויד הולמס, השיר הראשון מהאלבום, "2013" יצא לאור עם קליפ בבימויו של ריי נדאל.
הסינגל הראשון "It's Alright, It's OK", הושמע בבריטניה על ידי BBC Radio 2 ו-6 Music, ונתמך על ידי תחנות מוזיקה אלטרנטיבית.
אלבומם, "Chaosmosis" יצא לאור ב-18 במרץ 2016.
ב-24 במאי 2019 הוציאה הלהקה אלבום אוסף שלישי, "Maximum Rock'n'Roll: The Singles".
האלבום מכיל שבע עשרה שירים מהתקופה מ-1986 עד 2016.
הנהר פרייזר הוא הנהר הארוך ביותר בפרובינציית קולומביה הבריטית שבקנדה.
מוצא הנהר במעבר פרייזר ליד בהרי הרוקי, והוא זורם לאורך 1,375 קילומטרים, לתוך מצר ג'ורג'יה, ממש דרומית לעיר ונקובר.
זהו הנהר ה-11 באורכו בקנדה.
הספיקה השנתית של הנהר בשפך היא 112 קילומטרים מעוקבים או בממוצע 3,550 מטרים מעוקבים בשנייה, והוא סוחף 20 מיליון טון של משקעים לתוך האוקיינוס השקט.
הנהר נקרא על שמו של חוקר הארצות , שהוביל משלחת ב-1808 מטעם מאתר פרינס ג'ורג' של ימינו כמעט עד לשפך הנהר.
הפרייזר מנקז שטח של 220,000 קילומטרים רבועים.
מקורו במעיין במעבר פרייזר בהרי הרוקי הקנדיים ליד הגבול עם אלברטה.
הנהר זורם צפונה ל ומערבה על פני הר רובסון אל ו ליד .
לאחר זרימה לכיוון צפון-מערב מעבר לקו רוחב54° צפון, הוא מבצע פנייה חדה דרומה ב.
בעיר פרינס ג'ורג' נשפך לתוכו הנהר , ואז הפרייזר ממשיך דרומה, מתחתר בהדרגה עמוק יותר לתוך ויוצר את בערך מהמפגש עם הנהר , ליד העיר , דרומה.
הנהרות ו נשפכים אליו בעיירה , ולאחר מכן נשפך אליו הנהר בליטון, שם הוא ממשיך דרומה עד שהוא נמצא כ-64 קילומטרים צפונית לקו הרוחב 49, שהוא גבולה של קנדה עם ארצות הברית.
מליטון דרומה הנהר זורם דרך קניון עמוק יותר ויותר בין של במערב ורכס קסקייד במזרח.
קטע הנהר המכונה ("שער הגיהנום"), הממוקם מיד במורד הזרם מהעיירה , הוא חלק מפורסם של הקניון שבו הקניון מצטמצם באופן דרמטי, ומאלץ את כל נפח המים בנהר לעבור דרך מרווח של 35 מטרים בלבד.
רכבל מעביר את המבקרים אל מעבר לנהר.
ניתן לראות את הלס גייט מ של קנדה, כ-2 קילומטרים דרומית לרכבל.
המשלחת של סיימון פרייזר נאלצה לשאת את הסירות שלה ברגל מעבר לקטע זה על מנת לעבור את הערוץ במסע שלה דרך הקניון ביוני 1808.
ב, בתחילת הקטע של הנהר שבו ניתן לשוט בנהר, הקניון נפתח והנהר מתרחב, אם כי כמעט ללא מישורים מצדדיו עד , שם הנהר פונה מערבה ודרום-מערבה ל, עמק שפלה פורה, וחולף על פני והמפגש עם הנהרות ו, תוך שינוי כיוון לצפון מערב ב וב.
לאחר מכן הפרייזר זורם על פני , , וצפון סארי.
הוא פונה שוב לדרום-מערב ממש מזרחית לניו וסטמינסטר, שם הוא מתפצל לזרוע הצפונית, שהיא הגבול הדרומי של העיר ונקובר, והזרוע הדרומית, המפרידה את העיר מהעיר דלתה מדרום.
ריצ'מונד נמצאת על האי הגדול ביותר בפרייזר, וגם ב, שהוא מיקומו של נמל התעופה הבין-לאומי ונקובר, שבו הזרוע התיכונה מסתעפת דרומה מהזרוע הצפונית.
הקצה המזרחי הרחוק של האי לולו נקרא , והוא חלק מהעיר ניו וסטמינסטר.
גם בפרייזר התחתון ביותר, בין שאר האיים הקטנים יותר, נמצא האי , אזור תעשייה ונמל חשוב, השוכן מדרום-מזרח לקצה המזרחי של האי לולו.
איים בולטים נוספים בפרייזר התחתון הם האי , האי , האי והאי .
איים אחרים שוכנים בצד החיצוני של שפך הנהר, בעיקר האי , שמורת עופות בר, והאי , מיקומו של מתקן הביוב הראשי של העיר ונקובר.
לאחר כ-100 קילומטרים הפרייזר יוצר דלתה שבה הוא נשפך לתוך מצר ג'ורג'יה בין היבשת לאי ונקובר.
האדמות שמדרום לעיר ונקובר, כולל הערים ודלתה, שוכנות על מישור הצפה שטוח.
האיים של הדלתה כוללים את האיים איונה, סי, לולו, אנסיס ומספר איים קטנים יותר.
בעוד שרוב מכריע של אגן הניקוז של הנהר נמצא בתוך קולומביה הבריטית, חלק קטן מאגן הניקוז נמצא מעבר לגבול הבינלאומי בוושינגטון בארצות הברית, כלומר הקצה העליון של היובלים צ'יליוואק וסומאס.
רוב מחוז ואטקום של וושינגטון הוא חלק מ והוא נוצר גם על ידי משקעים שהושקעו על ידי הפרייזר, אם כי רוב המחוז אינו נמצא באגן הניקוז של פרייזר.
בדומה לערוץ הנהר קולומביה ממזרח לפורטלנד באורגון, הפרייזר מנצל בקע טופוגרפי בין שני רכסי הרים המפרידים בין אקלים יבשתי יותר (במקרה זה, פנים קולומביה הבריטית) לבין האקלים המתון יותר ליד החוף.
כאשר רמה ברומטרית ארקטית נעה לתוך פנים קולומביה הבריטית ושקע ברומטרי יחסית נבנה מעל אזור מפרץ פיוג'ט ומצר ג'ורג'יה, האוויר הארקטי הקר מאיץ לדרום-מערב דרך .
רוחות אלו יכולות לנשב במהירות שבין 97 עד 129 קמ"ש ולעיתים עלו על 160 קמ"ש.
רוחות כאלה מגיעות לעיתים קרובות לבלינגהאם ולאיי סן חואן, ומתעצמות מעל המים הפתוחים של .
שפך הנהר הוא אתר בעל חשיבות ב.
מפעיל כיום 17 תחנות מדידה, שבהן נמדדים הספיקה וגובה מפלס המים לאורך רוב הערוץ הראשי מרד פאס (Red Pass) ממש במורד הזרם של בפארק הפרובינציאלי הר רובסון, ועד בוונקובר בשפך הנהר.
עם ספיקה ממוצעת בשפך של כ-3,475 מטר מעוקב לשנייה הפרייזר הוא הנהר עם הספיקה הגדולה ביותר מבין הנהרות הנשפכים לחוף האוקיינוס השקט של קנדה והחמישי בגודלו במדינה.
הספיקה הממוצעת היא מאוד עונתית; קצבי הספיקה בקיץ יכולים להיות גדולים פי עשרה מהספיקה במהלך החורף.
הספיקה הגבוהה ביותר שנרשמה בפרייזר הייתה ביוני 1894, מוערכת ב-17,000 מטר מעוקב לשנייה ב.
היא חושבה באמצעות הסימון של גובה המים בשיא ליד התחנה ההידרומטרית בהופ ושיטות סטטיסטיות שונות.
בשנת 1948 אימצה מועצת נהר פרייזר (Fraser River Board) את האומדן לשיטפון של 1894. זה נשאר הערך שצוין על ידי סוכנויות רגולטוריות עבור כל עבודות בקרת השיטפונות על הנהר.
מחקרים נוספים ומודלים הידראוליים העריכו את הספיקה המקסימלית של נהר פרייזר, בהופ במהלך השיטפון של 1894, בטווח של כ-16,000 עד 18,000 מטר מעוקב לשנייה.
ב-14 ביוני 1792 נכנסו ועגנו בזרוע הצפונית של הנהר פרייזר מגלי הארצות הספרדים ו, והפכו לאירופים הראשונים שמצאו ונכנסו אליו.
קיומו של הנהר, אך לא מיקומו, נגזר במהלך מסעו ב-1791 של , תחת .
החלקים העליונים של הנהר פרייזר נחקרו לראשונה על ידי סר אלכסנדר מקנזי בשנת 1793, ונסקרו במלואם על ידי סיימון פרייזר בשנת 1808, שהוכיח שהנהר אותו חקר מקנזי אינו תחילתו של הנהר קולומביה, כפי שהייתה אז ההשערה המקובלת.
בשנת 1828 סייר , המנהל של חברת מפרץ הדסון בנהר, בעיקר כדי לבחון את ולקבוע אם הוא יתאים כאתר המחסנים הראשי של חברת מפרץ ההדסון בחוף האוקיינוס השקט.
סימפסון האמין שניתן לשוט בנהר פרייזר לכל אורכו, אף על פי שסיימון פרייזר תיאר אותו כבלתי ניתן לשיט.
סימפסון שט במורד הנהר ודרך , ולאחר מכן כתב "אני צריך להעריך שהמעבר למטה הוא מוות בטוח, בתשעה ניסיונות מתוך עשרה.
לכן לא אדבר יותר על זה כנחל שניתן לשוט בו".
הסיור שלו במורד הנהר שכנע אותו שפורט לנגלי לא יכול להחליף את פורט ונקובר כאתר המחסנים הראשי של החברה בחוף האוקיינוס השקט.
בשנת 1998 הוגדר הנהר כ בשל מורשתו הטבעית והאנושית.
הוא עדיין הנהר הארוך ביותר עם תואר זה.
הפרייזר מנוצל מאוד על ידי פעילויות אנושיות, במיוחד בחלקיו התחתונים.
גדותיו הן אדמות חקלאיות עשירות, המים שלו משמשים מפעלי עיסת עץ, וכמה סכרים בחלק מהפלגים מספקים אנרגיה הידרואלקטרית.
הזרימה העיקרית של הפרייזר מעולם לא נסכרה, בין השאר, משום שרמת כמות המשקעים הגבוהה שלו תגרום לסכר תוחלת חיים קצרה, אך בעיקר בגלל התנגדות עזה של דיג ודאגות סביבתיות אחרות.
ההתיישבות סביב הנהר פרייזר החלה בשנת 1858 כאשר הבהלה לזהב הגיעה לקניון פרייזר ולנהר פרייזר.
זהו גם מקום דיג פופולרי עבור תושבי האזור הקרוב לחוף.
הדלתה של הנהר, במיוחד באזור , היא נקודת עצירה חשובה עבור נודדים.
נהר פרייזר ידוע כאתר דיג של חדקן לבן, כל חמשת המינים של אלתית פסיפית (גמלונית, כסופה, צ'אם, דבשתית ואדומה), כמו גם סטילהד.
חדקן לבן ממוצע יכול להגיע למשקל של 230 קילוגרם.
חדקן לבן במשקל מוערך של 500 קילוגרם ואורך של 3.76 מטר נלכד ושוחרר על נהר פרייזר ביולי 2012. בשנת 2021, נתפס חדקן לבן על הנהר במשקל 400 קילוגרם, באורך של 352 סנטימטרים.
על פי הערכות, גילו למעלה מ-100 שנה.
השיטפונות המשמעותיים ביותר בהיסטוריה המתועדת של הנהר פרייזר התרחשו בשנים 1894 ו-1948.
לאחר ההתיישבות של האירופאים, השיטפון ההרסני הראשון בלואר מיינלנד ( ו) התרחש ב-1894. ללא הגנה מפני המים העולים של הנהר פרייזר, הוצפו במים הקהילות של עמק פרייזר ומטרו ונקובר החל מצ'יליוואק ובמורד הזרם.
בשיטפונות של 1894, הגיע סימן גובה המים במישן ל-7.85 מטרים.
לאחר השיטפון של 1894, נבנתה מערכת סוללות ברחבי עמק פרייזר.
מיזמי סכרים וניקוז צמצמו מאוד את סכנת השיטפונות, אך עם הזמן הסוללות לא תוחזקו וצמחה עליהם צמחיית פרא של שיחים ועצים.
חלק מהסוללות שנבנו משלד עץ, התמוטטו בשנת 1948 במספר מקומות, מה שאפשר את השיטפון ההרסני השני.
השיטפונות מאז 1948 היו קלים בהשוואה.
ב-1948 תועדו הצפות עצומות בצ'יליוואק ובאזורים אחרים לאורך הנהר פרייזר.
סימן גובה המים במישן הגיע ל-7.5 מטרים.
שיא הספיקה היה כ-15,600 מטרים מעוקבים לשנייה.
ב-28 במאי 1948 נפרצה הסוללה של סמיאולט קריק (Semiault Creek).
ב-29 במאי 1948 נפרצו הסוללות ליד גלנדייל (כיום קוטונווד קורנר), ובתוך ארבעה ימים, 49 קמ"ר של אדמה פורייה היו מתחת למים.
ב-1 ביוני 1948 נפרצה סוללת קנור (Cannor Dyke מזרחית לתעלת ודר ליד הכביש המהיר חוצה קנדה) ושחררה טונות של מי הנהר פרייזר לאזור גרינדייל, שהרסו בתים ושדות.
ב-3 ביוני 1948 סיפקה ספינת הקיטור גלדיס לצ'יליוואק מוכת השיטפונות אוהלים ומצרכים, כמו גם העבירה אנשים ובעלי חיים למקומות גבוהים.
טמפרטורות קרירות במרץ, באפריל ובתחילת מאי עיכבו את הפשרת שכבת השלג העבה שהצטברה במהלך עונת החורף.
כמה ימים של מזג אוויר חם וגשמים חמים במהלך סוף השבוע של החגים בסוף מאי האיצו את הפשרת השלג.
נהרות ונחלים התמלאו במהירות עם נגר מעיינות, והגיעו לגבהים שבעבר נמדדו רק בשנת 1894. לבסוף, מערכות הסוללות המתוחזקות בצורה גרועה לא הצליחו להכיל את המים.
בשיאו של השיטפון של 1948 שכנו 200 קמ"ר מתחת למים.
סוללות נפרצו באגסיז, צ'יליוואק, האי ניקומן, עמק גלן ומאצקוי.
עד שמי השיטפון נסוגו חודש לאחר מכן, פונו 16,000 בני אדם, ונגרמו נזקים בסך 20 מיליון דולר, כ-225 מיליון דולר ב-2020.
שיטפונות גדולים התרחשו שוב בשנת 1972 עקב הפשרת שלגים משמעותית באביב, שהשפיעה בעיקר על אזורים סביב פרינס ג'ורג', קאמלופס, וסארי.
עקב שיא שלג על ההרים באגן הניקוז של נהר פרייזר שהחלו להפשיר, בשילוב עם גשם כבד, עלה מפלס המים בנהר פרייזר ב-2007 לרמה שלא נמדדה מאז 1972. שטחים נמוכים באזורים במעלה הנהר כמו פרינס ג'ורג' סבלו מהצפות קלות.
ניתנו התראות פינוי עבור השטחים הנמוכים שאינם מוגנים על ידי סוללות בלואר מיינלנד.
עם זאת, עליית מפלס המים לא גרמה לפריצת הסוללות, ושיטפונות גדולים נמנעו.
שיטפונות גדולים התרחשו בנובמבר 2021 כחלק מ.
פרייה ריידינגס היא זמרת ופזמונאית אנגליה.
ריידינגס התפרסמה בשנת 2017 עם הבלדה שלה, "Lost Without You", שהפך ללהיט עשרת הגדולים במצעד הסינגלים הבריטי.
לאחר מכן הוציאה את המיני-אלבום הבכורה שלה, You Mean the World to Me (2019).
אלבום הבכורה שלה הנושא את שמה כלל את סינגל "Castles", המצליח שאחראי על פריצתה לקהל הבינלאומי.
ריידינגס גדלה בצפון לונדון וגדלה בפאלמרס גרין.
היא בתו של השחקן והמוזיקאי הבריטי ריצ'רד רידינגס , היא למדה למגן על גיטרה מצפייה בו מנגן.
היא למדה בבית הספר סנט כריסטופר בלצ'וורת', ואחריו בבית הספר BRIT מגיל 16.
ריידינגס הוציאה את סינגל הבכורה שלה, "Blackout", ב-5 במאי 2017. היא הוציאה את הסינגל "Maps" ב-30 ביוני 2017. ב-22 בספטמבר 2017 היא הוציאה את אלבום הבכורה שלה בהופעה חיה Live at St Pancras Old Church.
לאחר שהוציאה את האלבום היא המשיכה לסיבוב ההופעות המלא הראשון שלה בבריטניה.
היא בילתה את רוב שנת 2017 כמופעי חימום של זמרים כמו טירז פור פירז, טאש סולטנה ולואיס קפלדי.
ב-3 בנובמבר 2017, היא הוציאה את הסינגל "Lost Without You".
בשנת 2019, היא הוציאה את הסינגל "You Mean the World to Me", ואחריו יצא המיני-אלבום באותו השם.
לאחר מכן הכריזה על צאת אלבום הבכורה שלה הנושא את שמה Freya Ridings, תאריך היציאה המקורי היה ב-31 במאי 2019, אך הוא נדחה לבסוף ל-19 ביולי 2019.
ב-29 ביוני 2019, ניגנה ריידינגס סט על במת פסטיבל גלסטונברי ג'ון פיל, לאחר שמייסד הפסטיבל מייקל איוויס השתתף באופן אישי באחד מהקונצרטים שלה בבריסטול.
במרץ 2020, ריידינגס יצאה לסיבוב הופעות לראשונה באוסטרליה, והופיעה בסידני ומלבורן.
בינואר 2023, הוציאה רידינגס את הסינגל החדש הראשון שלה מזה שלוש שנים, שכותרתו "Weekends".
לאחר מכן הכריזה על צאת אלבום האולפן השני שלה, "Blood Orange", שייצא ב-5 במאי 2023.
באפריל 2023 פורסם כי היא תשתתף במופע במהלך הכתרת המלך צ'ארלס השלישי.
פריים היא סדרת משקאות ספורט ומשקאות אנרגיה, המיוצרת ומשווקת על ידי חברת Prime Hydration, LLC.
הסדרה הושקה ופורסמה על ידי כוכבי הרשת לוגאן פול ו-אולג'ידה "KSI" אולטנג'י.
ההכרזה על המוצר ושחרורו בשנת 2022 עוררו התלהבות נרחבת ברשתות החברתיות, בזכות הפופולריות של השניים, להם עשרות מיליוני עוקבים יחד.
כמו כן, המותג קוּדם באמצעות הסכמי חסות עם גופים בענפי ספורט מרכזיים.
Prime Hydration מייצרת מגוון משקאות אנרגיה, משקאות ספורט ותוספי שתייה, אשר כוללים רמות משתנות של קפאין, אלקטרוליטים ומיקרו-נוטריאנטים נוספים.
משקאות האנרגיה של Prime עוררו מחלוקת ציבורית בשל קמפיין שיווקי שנתפס כמוגזם, לצד רמות קפאין גבוהות במיוחד.
מספר מדינות, רשויות אזוריות, וכן בתי ספר יסודיים ותיכוניים, אסרו או הגבילו את המכירה והצריכה של המשקה — זאת עקב חריגה מהגבלות חוקיות על תכולת הקפאין, או בשל היותו מסוכן לילדים.
חברת Prime Hydration, LLC פועלת בשיתוף עם חברת Congo Brands, בבעלות אנשי העסקים האמריקאים מקס קלמונס וטריי סטייגר.
בבריטניה, שם הושק המוצר ביוני 2022, שווק תחילה על ידי ייבוא מארצות הברית, אך כיום מיוצר על ידי חברת Refresco המקומית.
מותג Prime כולל מגוון משקאות אנרגיה, משקאות ספורט ותוספי אבקה.
משקאות הספורט, אשר מכונים על ידי היצרן "משקאות הידרציה", מכילים 10% מי קוקוס, וכן אלקטרוליטים, ויטמיני B ו-BCAAs (חומצות אמינו מסועפות).
לפי הצהרת היצרנים, גרסה זו של המוצר אינה כוללת תוספת סוכר, נטולת קפאין, ומכילה כ-20 קלוריות לבקבוק.
היא ממותקת באמצעות אצסולפאם-אשלגן וסוכרלוז – ממתיקים נפוצים במשקאות דיאטטיים.
טעמי משקה ההידרציה כוללים בין היתר: טעמי ההידרציה העיקריים כוללים אייס פופ, פונץ' טרופי, תפוז, לימונדה, לימון ליים, פטל כחול, ענבים, אבטיח תות, "הקפאה עתידית" (Drew an arc), מטא מון, תפוז ומנגו, זוהר (תפוח חמוץ), גולברי (פירות יער), סורנובה, דובדבן קפוא, תות בננה, לימונדת תות, קיווי הדרים ואסאי פרי הדרקון.
בקבוקונים קטנים של טעמי אייס פופ, דובדבן פריז ותות בננה נכללים בערכות החטיפים של מותג Lunchly — שיתוף פעולה בין KSI, לוגאן פול ו-MrBeast.